ร้านเล็กๆ บรรยากาศสบายๆ พนักงานมาคอยบริการให้ตลอดตั้งแต่เริ่มทายจนอิ่ม
เจ้าของร้านเป็นคนเกาหลี คอยมาแนะนำเมนูและดูแลตลอด พอดีพาลูกเล็กไปด้วย เจ้าของร้านดูแลอย่างดีเลย เอาสีเทียนกับกระดาษมาให้ด้วย เขียนชื่อเป็นภาษาเกาหลีให้ด้วย ประทับใจมาก

เข้าเรื่องอาหาร สั่งเป็น Budae Tokpokki มา หน้าตาดูอลังการณ์หน้าทานมาก ภายในหม้อมี แป้งต๊อก ผักโรยหน้า มาม่าเกาหลี วุ้นเส้น ไส้กรอก เบคอน ไข่ต้ม ถั่ว และชีส
มีความเผ็ดให้เลือก 5 ระดับ เลยลองสั่งระดับ4มาดู ยังไม่เผ็ดเท่าไร รอบหน้าคงจัด5เลย
รสชาติของน้ำซุปเข้มข้นมาก หอมๆและเผ็ดปลาย
เนื้อเบคอนทางร้านก็ใช้ของคุณภาพดี แล่บางมากหอมนุ่มเลย
เส้นมาม่าเกาหลีก็เหนียวนุ่มอร่อยเข้ากันได้ดีกับชีสที่ใส่ตามไปทำให้เยิ้มไปทั่วหม้อ

เครื่องเคียงมีผักดองมาให้ ดองได้กำลังดีมากๆเสิร์ฟแบบเย็นๆ พอทานแล้วรู้สึกสดชื่นเลย ไม่เปรี้ยวเกิน

ส่วนของทางเล่น หมูทอดไก่ทอด อร่อยดีไม่ใช่เอาของถูกๆโหลๆมาทอดขาย จานละ 50 บาทถือว่าคุ้มค่า

เครื่องดื่มปั่นของทางร้านมี4แบบให้เลือกเลยสั่งมา2 เป็นส้มเกาหลีผสมน้ำผึ้ง อันนี้มีเนื้อส้มด้วย รสออกหวานหอมอมเปรี้ยวนิดๆ เจ้าของร้านแนะนำว่าวิตามินซีสูงมาก เด็กๆชอบ
กับอีกแก้วเป็นอบเชยผสมกับสมุนไพรเกาหลีและโสม กลิ่นหอมอบเชยนำ รสชาติแปลกดีอร่อยลงตัวเลย ทั้งๆที่เป็นคนไม่ชอบอบเชย แต่ขอแนะนำว่าต้องลอง

โดยรวมแล้วประทับใจมาก ต้องมีกลับไปซ้ำแน่นอน